Parti Kebebasan dan Keadilan

Parti Kebebasan dan Keadilan ( atau FJP; ) ialah sebuah parti politik Islam di Mesir. Bekas presiden parti ini, Mohamed Morsi, telah memenangi pilihan raya presiden 2012, dan dalam pilihan raya parlimen 2011, parti ini berjaya memperoleh bilangan kerusi terbanyak berbanding parti lain. Parti ini dipertandingkan secara bebas, tetapi mempunyai hubungan yang kuat dengan Ikhwan al-Muslimin Mesir, sebuah pertubuhan politik dan sosial terbesar di Mesir. Parti ini diharamkan dan dibubarkan pada 2014, tetapi ia menyambung fungsinya secara bawah tanah.

Pilihan raya parlimen Mesir 2011-2012 menghasilkan keputusan FJP menang 47.2 peratus daripada keseluruhan kerusi bagi Dewan Perwakilan Mesir, bersama-sama parti-parti Islam yang lain iaitu Al-Nur dan Al-Wasat yang memenangi 24.7 dan 2 peratus kerusi. FJP dan Parti Al-Nur yang beraliran salafi menafikan sebarang pembentukan penyatuan politik antara kedua-dua parti.

FJP pada asalnya tidak menghantar calon bagi pilihan raya presiden Mesir, kemudian pada pusingan pertama, pemimpin Ikhwan al-Muslimim, Khairat al-Shater telah bertanding dan didapati beliau tidak layak, pusingan seterusnya Mohamed Morsi bertanding. 

Ikhwan al-Muslimin telah diisytiharkan sebagai kumpulan pengganas oleh pemerintah sementara Mesir pada Disember 2013, menjadikan status FJP secara tidak jelas. Pada 15 April 2014, Mahkamah Urusan Segera Iskandariah mengharamkan anggota semasa dan bekas anggota Ikhwan al-Muslimin daripada menyertai pilihan raya parlimen. Pada 9 Ogos 2014, Mahkamah Pentadbiran Tertinggi memutuskan pembubaran FJP dan mencairkan aset-aset mereka.

Sejarah 
Selepas revolusi Mesir 2011, pada 21 Februari 2011, Ikhwan al-Muslimin mengumumkan hasrat mereka menubuhkan Parti Kebebasan dan Keadilan, yang akan dipimpin Saad El-Katatni.

Parti tersebut secara rasmi diasaskan pada 30 April 2011, dan mengumumkan bahawa mereka akan bertanding hampir separuh daripada keseluruhan kerusi menjelang pilihan raya parlimen akan datang. Status rasmi mereka bertanding diperoleh pada 6 Jun 2011. Jawatankuasa kerja Ikhwan al-Muslimin melantik Mohamed Mursi sebagai presiden Parti Kebebasan dan Keadilan, Essam el-Erian sebagai naib presiden, dan Saad Al-Katatni sebagai setiausaha agung. Ketiga-tiga mereka merupakan bekas anggota Maktab al-Irshad, badan tertinggi dalam Ikhwan al-Muslimin Mesir.

Parti ini telah dijangka memenangi sebahagian besar kerusi yang ditandinginya dalam pilihan raya 2011 kerana "tiada parti lain" yang mempunyai "apa-apa berkaitan jaringan penyokong yang komited" yang mereka miliki. Di samping itu, Ikhwan al-Muslimin juga telah  bekerjasama dengan calon bebas dan menjanjikan sokongan kepada mereka. Akhirnya ia membentuk Perikatan Demokratik Mesir bersama-sama dengan 10 parti lain dan memenangi 235 daripada sejumlah 498 kerusi, atau 47%. Pada pilihan raya presiden, calon FJP, Mohamed Morsi diumumkan memenangi pilihan raya tersebut dengan jumlah undian 51.73%. 

Rentetan daripada kemenangan itu, Mohamed Morsi meletakkan jawatan beliau sebagai presiden parti. Dalam kongres parti yang diadakan pada 19 Oktober 2012, Saad El-Katatni telah terpilih sebagai presiden, manakala Essam el-Erian kekal sebagai naib presiden dan Hussein Ibrahim sebagai setiausaha agung yang baharu. 

Pada penghujung 2012, FJP tidak lagi bersama-sama dalam gabungan Perikatan Demokratik Pada Disember 2013, Ikhwan al-Muslimin diisytiharkan sebagai kumpulan pengganas oleh pemerintah sementara, tetapi status FJP tidak dijelaskan. FJP secara rasmi diharamkan oleh mahkamah pada Ogos 2014.

Pemerintahan (2012–2013) 

Selepas Mohamed Morsi mengangkat sumpah sebagai presiden kelima dan presiden pertama yang dipilih secara demokrasi pada 30 Jun 2012, FJP menjadi parti pemerintah yang utama. Dalam kabinet Perdana Menteri Hesham Qandil, yang mengangkat sumpah pada 2 Ogos 2012, perwakilan FJP menjadi kumpulan terbesar ahli politik dalam pemerintahan gabungan teknokrat dan ahli politik, dengan meletakkan lima orang menteri. 

Pada 27 Ogos 2012, Mohamed Morsi menamakan 4 orang pembantu kanan presiden dan 17 orang menganggotai majlis penasihat presiden termasuk tiga orang wanita, dua orang individu beragama Kristian dan sejumlah besar tokoh yang cenderung kepada Islamis. Beiau juga melantik gabenor baharu di 27 wilayah dalam negara tersebut. 

Empat pembantu kanan presiden ialah: 

 Bakinam el-Sharkawi, seorang wanita pakar sains politik, yang bertanggungjawab bagi isu-isu politik. 
 Samer Morcus, seorang penulis Koptik Kristian yang membantu hal peralihan demokratik 
 Essam Hadad, anggota kanan Ikhwan al-Muslimin yang membantu bagi hubungan luar dan kerjasama antarabangsa 
 Emad Abdel-Ghafour, seorang tokoh salafi yang membantu bagi santunan masyarakat 

Pada 5 Januari 2013, berlaku rombakan kabinet menyaksikan pertambahan 3 orang menteri FJP. Pada 7 Mei 2013 pula, rombakan kabinet sekali lagi berlaku dan anggota FJP yang menyertai kabinet bertambah kepada 10 orang. 

Selepas FJP dan Morsi dilihat gagal membaik pulih ekonomi negara, populariti mereka semakin merudum dan kewibawaan dipertikaikan. Pada 30 Jun 2013, demonstrasi bebas-besaran berlaku untuk meminta Presiden Morsi meletak jawatan. Menteri FJP meletak jawatan diikuti peletakan jawatan Perdana Menteri yang akhirnya membubarkan kabinet pada 8 Julai 2013.

Presiden 
Senarai presiden Parti Kebebasan dan Keadilan.

Tokoh penting 
Tempoh aktif FJP menyaksikan beberapa tokoh telah dipilih mengisi kedudukan penting dalam badan perundangan dan eksekutif.

Gabenor Wilayah

Jemaah Menteri

Dewan Perwakilan Mesir

Jawatan keparlimenan 

 Yang Dipertua Dewan Perwakilan: Mohamed Saad Tawfik Al Katatni
 Pengerusi Jawatankuasa Hal Ehwal Luar: Essam al-Din Mohamed al-Erian
 Pengerusi Jawatankuasa Keselamatan Negara: Abbas Mohamed Mohamed Mukhaimar
 Pengerusi Jawatankuasa Kesihatan: Akram Al-Mendoh Awad Al-Shaer
 Pengerusi Jawatankuasa Pekerja: Saber Abu al-Fotouh Badawi al-Sayed
 Pengerusi Jawatankuasa Belia: Osama Yassin Abdel Wahab Mohamed

Anggota Parlimen (Perwakilan Berkadar)

Anggota Parlimen (Perseorangan)

Lihat juga 
 Senarai parti politik di Mesir
 Ikhwanul Muslimun

Rujukan

Pautan luar 
 
 Ikhwan Online (Arab)
 Ikhwan Web (Inggeris)

 
Penubuhan 2011 di Mesir
Rampasan kuasa Mesir 2013
Parti Islam yang diharamkan
Parti politik yang diharamkan di Mesir
Parti konservatif di Mesir
Pertubuhan dalam Krisis Mesir (2011–2014)
Parti politik Islam di Mesir
Ikhwan al-Muslimin